Саид Џьынџьиа зых иақәиҭу ақәԥараз атурнир аҟны аҩбатәи аҭыԥ ааникылеит
Ақәыԥшцәа рыбжьара зых иақәиҭу ақәԥараз Урыстәыла Аладатәи Афедералтә округ атурнир мҩаԥысуан Ростов-на-Дону, жәабран 25-27 азы.
АҞӘА, жәабран 27 - Sputnik. Аԥсуа спортсмен Саид Џьынџьиа араӡны медал даиааит 86 кьыла иҟаз ақәыԥшцәа рыбжьара зых иақәиҭу ақәԥараз Урыстәыла Аладатәи Афедералтә округ атурнир аҟны, аанацҳауеит Аԥсны аҿари аспорти русқәа рзы Аилак аофициалтә саит.
Аицлабрақәа рҟны Саид Џьынџьиа дықәгылон Адыгатәыла ахьӡала, аҩбатәи аҭыԥ ааникылеит.
Атурнир иалахәын 21 шықәса зхыҵуа (2002-2004 шықәсқәа рзы ииз) еиуеиԥшым аокруг иаҵанакуа арегионқәа рҟынтәи ақәыԥшцәа.